Coastal drive Sydneystä Melbourneen
(Luettu 7726 kertaa)
« : 05.07.2016, 20:34:03 »
Ensi keväälle luvassa reissu Australiaan. Lento on Sydneyyn ja paluu Melbournesta. Onko kokemusta kannattaako ajomatka rantaa pitkin Sydneystä Melbeourneen vai onko lento kätevämpi, kun aikaa kaiken kaikkiaan on vain reilut pari viikkoa? Hienoltahan reitti kyllä vaikuttaa. Tarkoitus on aluksi olla Sydneyssä ja siirtyä sen jälkeen Melbourneen.
Vs: Coastal drive Sydneystä Melbourneen
« Vastaus #1 : 05.07.2016, 20:56:26 »
Riippuu varmaan ihan siitä mitä haluaa. Sydney ja Melbourne ovat molemmat kaupunkeja, joissa tekemistä varmasti riittää koko ajaksi. Jos haluaa nähdä jotakin muutakin kuin suurkaupunkeja, niin sitten vaan auton rattiin. Kannattaa kuitenkin muistaa, että välimatkat on oikeasti pitkiä. Jos on kaksi kuskia, niin helpottaa ajourakkaa kummasti.
Tai sitten lennätte Sydney-Melbourne välin ja vuokraatte auton Melbournesta.
« Vastaus #2 : 18.02.2017, 09:33:53 »
Tere. Meikäläinen on nyt tullut Sydneystä kohti Melbournea jonkin matkaa ja aikaa on kulunut toista viikkoa ihan julkisilla liikkuen. Voin laittaa tarkempaa infoa kunhan muutaman viikon päästä kotiudun täältä. Tää kännykällä kirjoittaminen ei oo niitä kaikkein mukavimpia juttuja...
« Vastaus #3 : 18.02.2017, 15:18:53 »
Lainaus käyttäjältä: Zealot - 18.02.2017, 09:33:53
Kiitti! Laita ihmeessä viestiä Meillä lähtö parin kuukauden kuluttua, ja tarkoitus ainakin toistaiseksi olisi parin yön taktiikalla ajaa Sydneystä Melbourneen. Näkemistähän tuolla reitillä on hirmuisesti, mutta katsotaan muutamat missä aiotaan yöpymisten lisäksi pysähtyä, mm. Jervis Bay. Yöpymiset Batemans Bayssa ja sitten Bairnsdalen nurkilla.
« Vastaus #4 : 18.02.2017, 20:38:21 »
Ajoimme tuon välin kahdella yöpymisellä kun kiire yllätti. Rantatiet ovat todella hitaita ajaa. Eli en suosittele mitään 500km päivämatkoja.
« Vastaus #5 : 18.02.2017, 21:01:51 »
Lainaus käyttäjältä: softhead - 18.02.2017, 20:38:21
Ajoitteko nimenomaan A1/Princess Highwayta? Pisin väli meidän suunnitelmillamme olisi nimenomaan tuo Batemans Bay Bairnsdale väli. Mutta lennot Sydneystä Melbourneen ovat vielä harkinnassa myöskin.
« Vastaus #6 : 06.05.2017, 18:39:21 »
Palasimme eilen reissusta. Aivan huikea reissua, ja ajoimme todellakin tuota rannikkoa kahdella yöpymisellä: ekana päivänä noin 300 km, toisena noin 450 km ja viimeisenä noin 300 km. Ajoimme aika paljon rannikon pikkuteitä, mutta myös päätietä. Jossain vaiheessahan itse Coastal Drivekin jatkuu päätietä pitkin. Aika ei millään olisi riittänyt pikkuteillä ajamiseen koko matkan ajan, eikä se ollut meillä tavoitteenakaan. Joka ilta ehdimme majapaikkaan ennen pimeän laskeutumista viiden paikkeilla ja ehdimme tehdä pysähdyksiä mielenkiintoisiin paikkoihin.
« Vastaus #7 : 29.08.2017, 23:02:38 »
Jatketaan vaikka tähän ketjuun.
Melbourne-Sydney autolla rannikkoa pitkin helmikuussa, aikaa kolme viikkoa. Pakolliset nähtävyydet ja suositeltavat pysähtymispaikat kiinnostaa.
« Vastaus #8 : 30.08.2017, 06:23:20 »
tässä oma postaukseni blogissa tuolta meidän reissulta https://valkoisiahiutaleita.wordpress.com/2017/05/27/autolla-australiassa-rannikkoa-pitkin-sydneysta-melbourneen/#more-9014
Palailen myöhemmin vielä tarkemmin. Ja mihin ainakin me olisimme poikenneet jos aikaa olisi ollu enemmän.
« Vastaus #9 : 21.01.2018, 17:59:55 »
Lainaus käyttäjältä: Romantikko - 29.08.2017, 23:02:38
Hieman viime tipassa, mutta kuitenkin...Itse saimme tosi hyviä vinkkejä näiltä sivustoilta autoreissulle Sydneystä Melbourneen.
http://www.australia.com/en-my/itineraries/nsw-sydney-to-melbourne-coastal-drive.html
https://www.visitnsw.com/things-to-do/drives-and-road-trips/sydney-melbourne-coastal-drive
« Vastaus #10 : 17.03.2018, 17:33:12 »
Lainaus käyttäjältä: MeriR - 21.01.2018, 17:59:55
Kommentoidaan hiukan toteutunutta reittiä näin jälkikäteen. Melbournesta siis campervan alle, josta ensimmäisenä muutamaksi päiväksi Great Ocean Roadille. Maisemiltaan Australian kohokohtia, myös koalien bongaus kelpo ajanvietettä. Ei pidä missata, jos Victoriassa on. Tästä matka jatkui sitten rannikkoa pitkin Sydneyyn.
Reitin kohokohtia:
Snorklaus hylkeiden kanssa Naroomassa
Macquarie Pass Jump Rock - Todellinen helmi, jota ei turistioppaista löydy.
Kohokohdista huolimatta reitti jätti ristiriitaiset tunteet. Matka Wilsons Promontorysta jonnekin Edenin tienoille oli valitettavan tylsää. Maisemat eivät tarjonnet paljoakaan ja useimmat kaupungit olivat todellisia käpykyliä tai paikallisten eläkeläisten kansoittamia lomakohteita. Rantakilometrejä tosin riitti kyllästymiseen asti. Jälkiviisaana tuon osuuden olisi voinut ajaa surutta läpi ilman pidempiä pysähdyksiä.